Ddeqs ara yeɣren Lwali n wedrar am akken d taqṣiḍt n lwali am wiyiḍ: yekker-d yenḥaf, yerwa-ten, syin ɣur-s akken kan ibeddel tamurt, teɣli-d fell-as Lbaraka, Yellla waya. Acu kan, deg uḍris aseklan, ilaq ad nerr ddehn-nneɣ ɣer telɣa d wayen yebɣa ad t-idyessiweḍ umeskar. Tiqṣiḍin n lawliyya tiqburin ttakent-d udem lali ɣef wasaḍ (d ucbiḥ, d bu tissas) acku iswi-nsent iban: iwakken ad d-mlent tikli iwulmen, tin ilaqen ad ttyeḍfer bnadem. Belid At li ur yeḍfir ara ṣṣenf-a, yetti-t. Ihi, Bu Leɣṭuṭ mačči d lwali am wiyiḍ. Bu Leɣṭuṭ d bu yileɣṭuṭen, d ucmit, d amaggaḍ Seg tazwara, ulamek ara yamen umeɣri s kra n lbaraka ara d-yekken sɣur-s Ihi, ilaq ad neḥṣu: lmeqṣud n Belid At li mačči akken ad d-yefk udem ɣef lwali-nni bu lbeṛhan, win ttennin akken ad yecfe fellasen, umana d win n umdan i t-yecban, i aɣ-icban: yettagad, yettergigi, iferreḥ, yettaḍṣa, yettru Yettusemma dṭṭeṣwira n uwadem n wungal.